Brief
Material: papyrus
Place: Antaiopolites
Categories: Brief (amtlich)
N.N. an N.N.
Reise eines Dioskoros nach Konstantinopel
Rechtsstreit
Empfehlung
[Διόσ]κ[ορο]ς ὁ θαυμάσιος ὁ τήνδε μου τὴν ἐπιστολὴν ἀποδιδοὺς 
[τῇ ὑμ]ετέρᾳ ἐνδόξῳ ὑπεροχῇ ὥρμηται μὲν ἐκ τῆς Θηβαίων χώρας 
[ἀδ]ι[κ]ηθεὶς δέ, ὥς φησιν, παρά τινων αὐτόθι τὴν ἐντεῦθεν βλάβην 
ἀ[να]φέρων εἰς τὴν βασιλίδα ταύτην παρεγένετο πόλιν ἱκέτης τε 
γενόμενος τοῦ εὐσεβ δεσπότου θείων ἔτυχεν συλλαβῶν πρὸς τὴν 
ὑμετέραν φιλανθρωπείαν.  μίαν  ταύτην αὐτῷ βοήθειαν ἀσφαλῆ 
καλῶς ὑπολαβὼν τὴν ἐκ τῆς ὑμετέρας δικαιοσύνης ἐπικουρίαν 
ταύτης δεῖται τυχεῖν παρʼ ὑμῶν καὶ τὴν ἐπιστολὴν ὑπὲρ τούτων 
ᾔτησεν πρὸς ὑμᾶς.  οἶδα δέ, ὅτι καὶ τῆς ἐμῆς αἰτήσεως χωρὶς 
αὐτῷ τε καὶ τοῖς ἄλλοις ἅπασιν τὰ δίκαια δίδωσιν ἡ ὑμετέρα 
ὑπεροχή.  παρακαλῶ δὲ καὶ σπουδήν τινα πλείω προστεθῆναι Διοσκόρῳ 
τῷ θαυμασίῳ, ὥστε κἀμὲ χρήσιμον αὐτῷ φανῆναι καὶ ὑμᾶς πολλῷ 
πλείονα τὸν ἀπὸ τοῦ δεσπότου θεοῦ μισθὸν ἀπολαβεῖν.